als_Latn dik_Latn sag_Latn
Mashkull apo femër? Përafërsisht në këtë kohë mund që përmes kontrollit me ultrazë, të merrni përgjigje.
Çfarë ndodh me trupin tuaj
Më në fund ju duhet që të kaloni në garderobë për shtatzëna sepse stomaku juaj me krenari shihet dhe tregon se së shpejti do të bëheni nënë. Tani e ndjeni se si foshnja juaj shpejton dhe lëviz, dhe si përparon shtatzënia gjithnjë ju dhemb diçka, ndjeni kruarje të barkut, urth, dispepsi dhe zgjerim të mitrës që nuk i le hapësirë lukthit andaj ai ju dhemb. Ënjtje e cila quhet edemë ju paraqitet në duar dhe shputa.
“Ultratingulli i madh”
Këtë javë mund të shikoni në stomak dhe të shihni foshnjen tuaj. Në 20 javë zhvillim, mjekët kërkojnë përmes ultratingullit të vërtetojnë nëse fëmija zhvillohet normalisht, nëse do ju qëllohet termini i lindjes dhe nëse duhet të blini rrobe të kaltra apo ngjyrë rozë. Ultratingulli është procedurë e sigurtë, shumë e rehatshme që i jep mjekut më shumë informacion në lidhje me zhvillimin e fetusit. Mjeku do të bëjë disa matje të pjesëve të ndryshme të trupit të foshnjës për t’u siguruar se është duke u zhvilluar brenda kufijve normalë. Mos u habitni nëse mjeku juaj thotë që ju të vini në kontroll me një fshikëz të plotë. Fshikëza e plotë ngushton fëmijën, që do të thotë se foto do të jetë më e qartë. Ekzaminimi me ultratinguj merr rreth 30 minuta. Në varësi nga ordinanca ku vizitoheni, mund të merrni disa foto si një suvenir.
Gjinia e foshnjës: Në shumicën e rasteve, mjeku që bën ultratingullin do të jetë në gjendje të ju tregojë nëse ju prisni një djalë apo një vajzë. Nëse ju nuk doni të dini, tregoni mjekut paraprakisht, para se të thotë diçka që nuk doni të dëgjoni. Për ato nëna që duan të dinë gjininë e foshnjës, rezultatet janë zakonisht mjaft të sakta. Saktësia e përcaktimit të gjysmës së fëmijëve me proven e ultratingullit është 80-90 për qind. Ju duhet të mbani në mend se një mjek duhet të shohë qartë organet gjenitale të foshnjave të palindura që të jetë i sigurtë.
A është ultratingulli patjetër?
Edhe pse ekzaminimi me ultratinguj në javën e 20-të të shtatzënisë është i zakonshëm, nuk është i nevojshëm. Nuk ka asnjë arsye për këtë rishikim nëse shtatzënia po ecën normalisht.
Gjithçka mbi foshnjen tuaj
Foshnja është gati 15 cm dhe e rëndë rreth 270 gram.
Pyetjet më të zakonshme rreth shtatzënisë
Frikohem se mos fitoj linja të theksuar në trupin tim (rrudha). Çka të bëj që ti evitoj?
Vijat nga shtrirjet janë pasoja të padëshirueshme nga shtatzënia për shumë gra. Shtrirja e shpejtë e lëkurës shkakton paraqitjen e disa vijave që në fillim janë të kuqe apo rozë. Me kalimin e kohës, do të zvogëlohen dhe zbehen me çka fillojnë të bëhen më të bardha. Edhepse me vështirësi shihen, kurrë nuk do të humbasin plotësisht.
Shumicës së grave u pengojnë. Ekzistojnë disa arsye për paraqitjen e tyre:
- Ngjyra e lëkurës është aryeja më kryesore. Gati 90% e femrave të racës së bardhë kanë linja të tilla. Femrat me lëkurë të zezë i fitojnë më rallë ato.
- Gjenetika është një faktor i rëndësishëm. Pyetni nënën tuaj nëse i ka fituar ato kur ka qenë shtatzëne me ju, nëse po, me siguri edhe ju do t’i keni.
- Rritja e peshës luan një rol të madh, shtimi i shpejtë në peshë do të rritë rrezikun e paraqitjes së këtyre linjave.
- Hidratimi i lëkurës është i rëndësishëm në paraqitjen e tyre. Fatmirësisht është një faktor në të cilin mund të ndikoni. Duhet të pini shumë ujë dhe të përdorni një krem të veçantë për ta bërë lëkurën më të lagësht dhe elastike.
- Është me rëndësi ti merrni vitaminat e duhura dhe të keni kujdes në barazpeshën dhe shumëllojshmërinë e ushqimit sepse ajo ndikon në lëkurën, flokët dhe thonjtë tuaj./femra.net/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn